**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **14.12.2020, DK Ružinov, Ružinovská 28, Bratislava**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Richard Bednár - zástupca p. riaditeľky

Jana Jakubkovič - právnička

Janka Kohútová - vedúca ekon. odd.

**Hostia:**

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Hlasovania „per-rollam“
2. Kontrola úloh
3. Rozpočet 2021
4. Dlhodobé zmluvy
5. IT služby – VO
6. Plán VO
7. Oprava strechy
8. Ukončenie prac. pomeru s p. Herenyim, zmena organizačnej štruktúry
9. Aktuálny stav dlhodobých nájmov
10. Rôzne

P. Fabián navrhol zmeniť program nasledovne:

Zmeniť bod č. 8. tak, že bude znieť

* Ukončenie prac. pomeru s p. Herenyim a p. Jakubkovič, zmena organizačnej štruktúry

P. Pilková navrhla doplniť program nasledovne:

Za bod č. 9. doplniť bod „Odmeny zamestnancov“.

P. Ďurajková navrhla doplniť program nasledovne:

Za bod navrhnutý p. Pilkovou, doplniť bod „Pokuta za nakladanie s odpadmi“.

Keďže neboli ďalšie návrhy na zmenu ani doplnenie programu, PP dal hlasovať o navrhovaných zmenách spoločne, s čím členovia predstavenstva všeobecne súhlasili.

*Hlasovanie:*

*Za: 4*

*Proti: 0*

*Zdržal sa: 0*

Návrhy boli prijaté.

PP dal hlasovať o návrhu upraveného programu ako celku:

1. Hlasovania „per-rollam“
2. Kontrola úloh
3. Rozpočet 2021
4. Dlhodobé zmluvy
5. IT služby – VO
6. Plán VO
7. Oprava strechy
8. Ukončenie prac. pomeru s p. Herenyim a p. Jakubkovič, zmena organizačnej štruktúry
9. Aktuálny stav dlhodobých nájmov
10. Odmeny zamestnancov
11. Pokuta za nakladanie s odpadmi
12. Rôzne

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 1. – Hlasovania „per rollam“**

PP skonštatoval, že od posledného stretnutia predstavenstva, predstavenstvo hlasovalo o štyroch návrhoch uznesení formou „per-rollam“, pričom všetky boli prijaté.

Uznesenie: *Predstavenstvo schvaľuje zníženie nájomného na Veľkú sálu v DK Ružinov na 18.12.2020 pre vianočný koncert Fragile, na základe žiadosti p. Petra Baláža zo dňa 26.11.2020.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie: *Predstavenstvo schvaľuje ukončenie prenájmu miestnosti č. 204 so Súkromnou strednou odbornou školou - Magán Szakozépiskola, Trhovisko 776/1, Zlaté Klasy k 31.12.2020, za podmienok uhradenia všetkého, t. j. nielen v súčasnosti dlžného, nájomného a uvoľnenia (vypratania) priestorov do termínu 31. 12.2020.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie: *Predstavenstvo schvaľuje Dohodu o ukončení zmluvy č. 14/NZD/2017/01 a č. 6/NZD/2017/03 o podnájme nebytových priestorov s Ružinovským domovom seniorov k 31.12.2020.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie: *Predstavenstvo schvaľuje projekt „Ružinovská zima“ podľa projektu zaslaneho p. riaditeľkou dňa 30.11.2020.*

*Hlasovanie:*

*Za: 4*

*Proti: 0*

*Zdržal sa: 0*

**Bod č. 2. – Kontrola úloh**

PP prešiel otvorené úlohy a skonštatoval ich stav, pričom niektoré sa prerokovali v bode „Rôzne“, resp. v iných bodoch programu.

**Bod č. 3. – Rozpočet 2021**

PP oboznámil členky predstavenstva s realizovanými úpravami OP pre rok 2021 v porovnaní s verziou 6 a 7.

Uznesenie: *Predstavenstvo schvaľuje verziu 8 Obchodného plánu 2021 tak, ako ju prezentoval PP.*

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 4. – Dlhodobé zmluvy**

PP prešiel dĺžku a úplnosť návrhu nového vzoru dlhodobej nájomnej zmluvy. Skonštatoval potrebu upraviť výpoveď zo zmluvy.

Uznesenie: *Predstavenstvo schvaľuje úpravu návrhu zmluvy od p. Jakubkovič s nasledovnými 2 zmenami:*

1. *Vypúšťa sa ustanovenie: „Nájomca môže v lehote 12tich mesiacov od nadobudnutia účinnosti zmluvy písomne vypovedať zmluvu uzavretú na určitý čas pred uplynutím času nájmu bez uvedenia dôvodu.“*
2. *Upravuje sa výpovedná lehota po uplynutí 12 mesiacov od nadobudnutia účinnosti zmluvy na 2 mesiace namiesto 3 mesiacov.*

*Hlasovanie:*

*Za: 4*

*Proti: 0*

*Zdržal sa: 0*

Návrh bol prijatý.

**Bod č. 5. – IT služby – VO**

Uznesenie: *Predstavenstvo žiada p. riaditeľku o predloženie návrhu VO, t. j. popisu obstarávaných prác, predpokladaný počet prác v hodinách za stanovené obdobie a kritérií výberu úspešného uchádzača, v oblasti IT, vo vzťahu k plánovanej zmene v rámci organizačnej štruktúry. Predstavenstvo schvaľuje dobu obstarávania do konca roka 2023 s PHZ do 15.000 s DPH.*

**Úloha č.: 14.12.2020 / 1.**

**Zodpovedá: p. riaditeľka**

**Termín: 31.12.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 6. – Plán VO**

Uznesenie: *Predstavenstvo schvaľuje návrh plánu VO na rok 2021 podľa predloženého návrhu a žiada p. Fabiána o jeho zaslanie členom predstavenstva, p. riaditeľke a p. právničke.*

**Úloha č.: 14.12.2020 / 2.**

**Zodpovedá: p. Fabián**

**Termín: 14.12.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 7. – Oprava strechy**

Uznesenie: *Predstavenstvo* *žiada p. riaditeľku o prípravu VO na opravu strechy v DK Ružinov.*

**Úloha č.: 14.12.2020 / 3.**

**Zodpovedá: p. riaditeľka**

**Termín: 10.01.2021**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 8. – Ukončenie prac. pomeru s p. Herenyim a p. Jakubkovič, zmena organizačnej štruktúry**

Uznesenie: *Predstavenstvo schvaľuje ukončenie pracovného pomeru dohodou s p. Jakubkovič a s p. Herenyim k 31.01.2021. Ostatné parametre ukončenia prac. pomeru zostávajú nezmenené.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Predstavenstvo sa bude zaoberať zmenami v organizačnej štruktúre v roku 2021.

**Bod č. 9. – Aktuálny stav dlhodobých nájmov**

PP zhrnul v krátkosti finančný stav v tento oblasti. P. Jakubkovič poznamenala niektoré právne aspekty.

**Bod č. 10. – Odmeny zamestnancov**

Predstavenstvo viedlo dlhú diskusiu o odmenách pre zamestnancov. Vedenie Spoločnosti vyvinulo veľkú snahu o naplnenie cieľov zisku. Hrubý zisk sa pravdepodobne podarí naplniť a cash-flow bude v miernom zápore. Hlavnými vplyvmi na hospodárenie mali faktory súvisiace s SARS-CoV2, ktoré spôsobili vysoký výpadok príjmov z krátkodobých ako aj dlhodobých prenájmov a z organizácie kultúrnych podujatí a tiež z dotácií a grantov. Vedenie spoločnosti reagovalo v priebehu roka rozsiahlymi úsporami a inými nástrojmi vo výške spolu približne 400.000. Ani napriek tejto snahe nastane výpadok príjmov vplyvom zhoršenej platobnej disciplíny nájomníkov ako aj započítaniu výnosov z rekonštrukcie Obilnej ulice, ktoré sa neprejavia na cash-flow. Otázny bude vplyv úspor energií a služieb vplyvom konanie menšieho počtu podujatí, čo sa bude účtovať spätne v roku 2021. Celkovo sa dá predpokladať, že Spoločnosť skončí hospodárenie v zisku s otáznou sumou krátkodobých záväzkov a pohľadávok. Práve platobná disciplína dlhodobých nájomníkov je faktor, ktorý predstavuje najväčšie riziko z pohľadu hospodárenia na báze cash-flow. Diskrepancia medzi očakávaným ziskom a cash-flow Spoločnosti za rok 2020 bola jednou z hlavných tém pri stanovovaní odmien zamestnancov spoločnosti.

P. Ďurajková opustila stretnutie predstavenstva.

Uznesenie: *Predstavenstvo schvaľuje rozpočet pre p. riaditeľku na koncoročné odmeny zamestnancov vo výške 2.000 EUR brutto a odmeny osobitne p. riaditeľke vo výške 1.400 EUR brutto za rok 2020 na vyplatenie ako doplatok vo výplatnom termíne za november, t. j. v decembri 2020. Predstavenstvo žiada p. riaditeľku o vyplatenie týchto odmien v stanovenom termíne.*

**Úloha č.: 14.12.2020 / 4.**

**Zodpovedá: p. riaditeľka**

**Termín: 31.12.2020**

*Hlasovanie:*

*Za: 3 (p. Pilková, p. Kurhajcová, p. Fabián)*

*Proti: 0*

*Zdržal sa: 0*

Uznesenie bolo prijaté.

**Bod č. 11. – Pokuta za nakladanie s odpadmi**

P. Jakubkovič informovala predstavenstvo, že Spoločnosť plánuje odvolanie voči rozhodnutiu o udelení pokuty Slovenskou inšpekciou životného prostredia s cieľom znížiť výšku udelenej pokuty, čo sa stretlo s pochopením členov predstavenstva.

**Bod č. 12. - Rôzne**

P. Kohútová informovala predstavenstvo, že je potrebné poslať akcionárovi návrh na odsúhlasenie hospodárskeho výsledku za rok 2019 a jeho vysporiadanie.

Predstavenstvo informovalo p. Kohútovú, že je potrebné pri blížiacom sa vyčerpaní hodnoty rámcových zmlúv informovať p. riaditeľku, ktorá následne bude informovať predstavenstvo.

Uznesenie: *Predstavenstvo žiada p. riaditeľku, aby informovalo predstavenstvo o blížiacich sa vyčerpaniach finančných limitov rámcových zmlúv.*

**Úloha č.: 14.12.2020 / 5.**

**Zodpovedá: p. riaditeľka**

**Termín: priebežne**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

P. Kohútová informovala predstavenstvo, že bola ukončená poistka pre členov PRE a DR, ktorá kryje zodpovednosť za škody spôsobené pri výkone pozícií členov.

Uznesenie: *Predstavenstvo žiada p. riaditeľku, aby zrealizovala cenové prieskumy na poistenie:*

*- členov predstavenstva,*

*- členov predstavenstva a dozornej rady,*

*na krytie škôd spôsobených pri výkone ich funkcií na obdobie do konca roka 2023.*

**Úloha č.: 14.12.2020 / 6.**

**Zodpovedá: p. riaditeľka**

**Termín: 31.12.2020**

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Termín ďalšieho predstavenstva**

Budúce stretnutie predstavenstva bude určená mimo stretnutia predstavenstva.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 14.12.2020

Zapísal: František Fabián